# אמיר אוריין

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

| יש לשכתב ערך זה הסיבה לכך: פרסומת, נוסח לא אנציקלופדי, חוסר סדר. אתם מוזמנים לסייע ולתקן את הבעיות בדף זה, אך אנא אל תורידו את ההודעה כל עוד לא תוקן הדף. אם אתם סבורים כי אין בדף בעיה, ניתן לציין זאת בדף השיחה שלו.

אמיר אוריין (נולד ב-1944) שחקן, במאי, מחזאי, מורה ומבקר תיאטרון. מייסד "תיאטרון החדר - המעבדה לתיאטרון", שבו הוצגה לראשונה בפני הקהל הרחב תפיסת העולם האמנותית, "המעגל הפתוח".

נולד בתל אביב ב-1944. בן 16 הופיע לראשונה על במת התיאטרון. בן 18 הציג עבודת בימוי ראשונה לפי מחזה מאת ו. ב. ייטס. הופיע בתיאטרון, בקולנוע ובטלוויזיה.

## [עריכה] כרונולוגיה

1972 - בימוי ומשחק בתיאטרון לה-מאמא תל אביב.

1975 – 1977, חבר הנהלת ער"ן (עזרה ראשונה נפשית) בתל אביב, ומנחה קבוצות של מתנדבים לשירות.

1976 – 1978, ייזום, הפעלה וניהול, של מרכז קהילתי בלתי תלוי בשם המקלט, ברחוב הרב קוק בתל אביב.

1978 – 1985, ניהול "הסטודיה הדרמטית" והנחיית קבוצות שחקנים במסגרת זו, כולל בימוי אירועי רחוב בהשתתפות שחקני הסטודיה.

1980 – 1994, מבקר התיאטרון של השבועון "העיר".

1983 – 1984, ייזום, תכנון וניהול אמנותי של "תיאטרון הקריאה של תל אביב" בבית אריאלה.

1982 – 1986, חבר ועדות התיאטרון לילדים ולמבוגרים ב"אמנות לעם". עורך ומנחה סימפוזיונים בנושאי תרבות - תיאטרון, ספרות ושירה - מטעם אמנות לעם.

1987 - הוראת "שיטת המעגל הפתוח" בחוג לקולנוע באוניברסיטת תל אביב.

1994 - 1997, יו"ר הועדה האמנותית של מרכז הפרינג' של תל אביב.

1995, יו"ר ההנהלה הציבורית של המרכז לתיאטרון עכו.

1996 - 1999, מנחה קבוצות צעירים בתל אביב ובאילת, לעזרה באמצעות הטלפון, לנוער במצוקה, מטעם משרד הרווחה והעיריות.

1994 - 1997, יו"ר הועדה האמנותית של מרכז הפרינג' של תל אביב.

1999 - 2002, חבר המדור לתיאטרון, במועצה הציבורית לתרבות ואמנות, במשרד המדע, התרבות והספורט.

מרצה אורח בהשתלמויות מורים ברחבי הארץ.

## [עריכה] המעגל הפתוח

בשנת 1985 ייסד את "תיאטרון החדר - המעבדה לתיאטרון", שבו הוצגה לראשונה בפני הקהל הרחב תפיסת העולם האמנותית, "המעגל הפתוח", הקרויה בפי יוצרים "שיטת אוריין".

השיטה - המגלמת בתוכה תפיסת כוללת של מרכיבי האירוע האמנותי - מאפשרת ליוצרי במה ומסך, ולכל מי שמופיע בפני קהל, להציג דמות ספרותית, ציבורית או אישית, ולהביא לידי ביטוי הן את דפוסי ההתנהגות שנקבעו מראש להופעה והן את החוויה האישית המיידית. התוצאה היא חופש פעולה נרחב והופעה חיה ואמינה יותר מבעבר.

אמיר אוריין ותלמידיו מקיימים סדנאות ליוצרים בתחומי במה ומסך - לבמאים, למורים ולמי שתפקידם מייעד אותם להופעה בפני קהל. רבים מקרב אנשי התיאטרון והמסך בישראל למדו או השתלמו בסדנאות אלו. ספר "המעגל הפתוח" שיצא לאור בשנת 1998, מביא לראשונה הן את הרקע העיוני לשיטה והן מבחר הנחיות, תרגילים והצעות מעשיות, בשיטת צעד אחר צעד, מן הרגע שבו נולד רעיון, ועד למימושו כיצירה. כך הוא מאיר את הדרך אל עולמם המורכב והמיוחד של יוצרים המופיעים בפני קהל.

## [עריכה] תיאטרון וקולנוע

אמיר אוריין שיחק במחזות ובסרטים הבאים:

- "השמלה" סרטו של יהודה ג'אד נאמן.
- "מצור" סרטו של דן בן-אמוץ.
- "החיים כמשל" מחזה על פי ספרו של פנחס שדה, בתפקיד פנחס שדה.
- "כך משתעשעת אמי המשוגעת" בתיאטרון החאן הירושלמי, בתפקיד דין.
- "לילה במאי" מאת א.ב.יהושע, בתיאטרון בימות, בתפקיד אסף.
- "מר סליק" מאת ליליאן אטלן, בתיאטרון גיורא גודיק, בתפקיד מר סליק.
- "פרפרים הם חופשיים" בתיאטרון גיורא גודיק, בתפקיד דון.
- "המרק של קרופניק", מחזה מאת יצחק גורמזאנו גורן, בתפקיד קרופניק.

## [עריכה] טלוויזיה

- "משחקצב" - הטלוויזיה הישראלית. הסדרה הטלוויזיונית הראשונה בעברית לילדים - הנחיה, הגשה ומשחק.
- "אמיר מספר על קלופסי ואחרים" - הטלוויזיה הלימודית. סדרת סיפורים לילדים ולנוער - כתיבה, בימוי השחקנים ומשחק.
- "דני וגיל במסע בלתי רגיל" בטלוויזיה הלימודית וסדרות אחרות.
- "הרוח בערבי הנחל", "רכבת ההפתעות" וסדרות אחרות: עיבוד, הבאה לשידור, בימוי ומשחק.

כמו כן, עסק אמיר אוריין בכתיבת תסריטים ועיבוד תכניות לטלוויזיה לילדים ולנוער, ובהדרכה ובימוי שחקנים-קריינים להופעה כמגישי תכניות.

## [עריכה] הצגות תיאטרון החדר

אמיר אוריין כתב, ביים ו/או ניהל אמנותית את ההצגות הבאות שהועלו במסגרת תיאטרון החדר:

- "ארוחת הערב" (1985).
- "בת הים הקטנה ועלייתה השמיימה בזרועות קיטש" (1986).
- "קריעה" (1987).
- "רכבת השיגעון" (1989).
- "דם" (1992).
- "גץ בערפל" (1999).
- "נו-אקסיט" (2002).
- "שם משתמש גנרל" (2005).

## [עריכה] כתבים

- "המקלט פתוח", ספר המתאר את תולדות פרויקט המקלט, 1978.
- "קלופסי", ספר ילדים המבוסס על סדרת הטלוויזיה אמיר מספר, הוצאת ספרית פועלים 1978.
- "ארוחת הערב", מחזה, 1985.
- "תיאטרון החדר, הגדרה חדשה והערות למונח תיאטרוני", תל אביב, מהדורה ראשונה 1985, 52 ע'. מהדורה שנייה 1986, 54 ע' (כולל המחזה ארוחת הערב).
- "קריעה" – מחזה 1987.
- "תיאטרון החדר - המעבדה לתיאטרון", "החוברת השניה", תל אביב, 1987, 132 ע' (כולל את המחזה קריעה).
- "דם", מחזה 1992.
- "הדיבוק כהלכה" – מחזה, 1995.
- "שיטת המעגל הפתוח", תיאטרון החדר- המעבדה לתיאטרון, "החוברת השלישית" (הקובץ השלישי), תל אביב 1992, 200 ע' (כולל את המחזה דם).
- "המעגל הפתוח - ספר אמנויות במה ומסך", הוצאת ספרית פועלים 1998.
- "שם משתמש גנרל" – קברט סטירי, 2005.

מקור: http://he.wikipedia.org../../../%D7%90/%D7%9E/%D7%99/%D7%90%D7%9E%D7%99%D7%A8_%D7%90%D7%95%D7%A8%D7%99%D7%99%D7%9F.html

קטגוריה: ויקיפדיה: ערכים הדורשים שכתוב

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש